Astra Lux

Astra Lux ir daudzstāvu dzīvojamā ēka Rīgā, Purvciema apkaimē, Gunāra Astras ielā 8 k-1. Ēka sastāv no diviem savstarpēji savienotiem blokiem: zemākajam blokam ir 22 stāvi, augstākajam — 24 stāvi. Tie ir celti ieslīpi, ar sašaurinājumu dienvidu virzienā. Astra Lux izvietoti 158 dzīvokļi ar franču tipa balkoniem. Ēkas kopējais augstums ir 80,80 metri un tā tika uzcelta laika posmā no 2005. līdz 2007. gadam. 2008. gadā Astra Lux saņēma godalgu kā 2007. gada labākā jaunbūve, pirmo vietu izcīnīja 14 jaunbūvju konkurencē. Tehniskais raksturojums Astra Lux dzīvojamās ēkas būvniecībā ir izmantots monolīta dzelzsbetona karkass ar monolīta dzelzsbetona starpstāvu pārsegumiem un sienām. Ēkas pamati projektēti, ievērojot ģeoloģiskās izpētes rezultātus. Ārsienas ir balstītas uz starpstāvu pārsegumiem un mūrētas no betona blokiem. Sienas ir siltinātas, bet fasāžu sistēma pilda ne tikai dekoratīvas funkcijas, bet arī veic dabisko vēdināšanu. Skatīt arī Tipveida dzīvojamā apbūve Rīgā Atsauces Ārējās saites Astra Lux oficiālā mājas lapa Astra Lux[novecojusi saite] portālā abc.lv